Jacob Coning
Store norske leksikon,Kunst og estetikk,Bildende kunst,Kunsthistorie,Nederlandsk og flamsk billedkunst 1400-1750
Jacob Coning var en nederlandsk maler. Han var elev av Adriaen van de Velde, malte særlig landskaper med figurer, samt portretter.
Coning ble i 1676 kalt til Danmark av Christian 5, og ble i 1698 «kongelig hofskildrer». Samme år ble han sendt til Norge for å male prospekter.Flere slike prospekter er i behold, tre av Oslo med Akershus (1698 og 1699), Akershus (1698), Fredrikstad (1698), Moss (1699), Kragefoss ved Moss (1699), Sarpsfossen (1701), Sponviken (1701) og to av Halden (1699).Han portretterte også fremtredende nordmenn, som oberst Nic. de Seue, stiftamtmann Christian Stockfleth og andre. Romdekorasjoner i Frogn ved Drøbak er også tillagt ham. Les mer i Store norske leksikon Jacob Coning i Norsk kunstnerleksikon norsk kunsthistorie portrettkunst i Norge portrettkunst landskapsmaleri Litteratur Hartmann, Sys, red.: Weilbach : dansk kunstnerleksikon, b. 2, 4. udg., 1994, 74-75, isbn 87-16-11206-7